Siphẹ oghaạph phọ AJizọs pạ anyụ eeḅarạph phọ, odị aḅẹm mọ: ‘ke/kol ghan sighuḍum mọ anyinha eeḅaghamhiạn loor.’ (Mat 6:25) Ghalamọ idiphọ eḍighi bọ ni iyaạr eseeriom dị awe e/munughan kooḅaghamhiạn ghan bọ ni loor siẹn aḅirinhi ph’aSetan eeni amem, aJizọs atughemhị bumatuạn ph’odị mọ kuu/ḅaghamhiạn ghan loor iboom. (Ps 13:2) Eeghe kụ iḍighi? Loor esi dị oboom ooḅaghamhiạn aloor, ghalamọ r’ilọ iyaạr olhe elọ aḍio phọ, ketue ni isophoghom iyira ophụr owạ Omhạr phọ. (Mat 6:33) Ipẹ aJizọs aḅilhẹ bọ aghaạph kilhoghonhaạn ni iyira ḍighaạgh owilhẹ ooḅaghamhiạn ghan aloor dị u/kpeanhạn.
Mat 6:26—Yira kotuughạ eeghe esi ophogh ghan okiririom inhụn phọ? (w16.07 9-10 ¶11-13)
Mat 6:27—Eeghe kụ iḍighi kụ ooḅaghamhiạn aloor dị u/kpeanhạn aḍighi bọ oroph amem r’inyaạm? (w05 11/1 22 ¶5)
Mat 6:28-30—Yira otuughạ eeghe esi asifalawạy phọ? (w16.07 10-11 ¶15-16)
Mat 6:31, 32—Ighẹn odọ areten kụ edị aKristẹn ogbatanhaạn r’abuọ areelhe phọ? (w16.07 11 ¶17)
Mị kabilhẹ ooḅaghamhiạn ghan aloor ilọ